CELEX: 62019TN0330
Language: mt
Date: 2019-05-31 00:00:00
Title: Kawża T-330/19: Rikors ippreżentat fil-31 ta’ Mejju 2019 — PNB Banka et vs BĊE

12.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/32
            
         
      Rikors ippreżentat fil-31 ta’ Mejju 2019 — PNB Banka et vs BĊE
      (Kawża T-330/19)
      (2019/C 270/34)
      Lingwa tal-kawża: l-Ingliż
      
         Partijiet
      
      
         Rikorrenti: PNB Banka AS (Riga, il-Latvja), CR u CT (rappreżentanti: O. Behrends u M. Kirchner, avukati)
      
         Konvenut: Il-Bank Ċentrali Ewropew
      
         Talbiet
      
      
                  —
               
               
                  tannulla d-deċiżjoni tal-BĊE tal-21 ta’ Marzu 2019 rigward l-akkwist propost ta’ ishma kwalifikanti mir-rikorrenti fil-bank immirat.
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom ir-rikorrenti jinvokaw tmien motivi.
      
                  1.
               
               
                  L-ewwel motiv ibbażat fuq li l-perijodu ta’ evalwazzjoni tal-BĊE skont l-Artikolu 22(2) tad-Direttiva 2013/36/UE (1) skada qabel id-deċiżjoni kkontestata u ma kienx għaldaqstant possibbli għall-BĊE li jopponi l-akkwist propost.
               
            
                  2.
               
               
                  It-tieni motiv ibbażat fuq l-BĊE kiser il-proċedura stabbbilita fl-Artikolu 15 tar-Regolament MSU (2) u l-Artikoli 85 sa 87 tar-Regolament Qafas MSU (3).
               
            
                  3.
               
               
                  It-tielet motiv ibbażat fuq li d-deċiżjoni kkontestata hija bbażata fuq interpretazzjoni u applikazzjoni żbaljati tal-kriterji ta’ evalwazzjoni tal-Artikolu 23 tad-Direttiva 2013/36/UE u l-implementazzjoni Latvjana tagħha.
               
            
                  4.
               
               
                  Ir-raba’ motiv ibbażat fuq il-ksur tal-prinċipju ta’ proporzjonalità mill-BĊE.
               
            
                  5.
               
               
                  Il-ħames motiv ibbażat fuq in-nuqqas ta’ teħid inkunsiderazzjoni mill-BĊE tan-natura diskrezzjonali tad-deċiżjoni ta’ oppożizzjoni għall-akkwist propost.
               
            
                  6.
               
               
                  Is-sitt motiv ibbażat fuq żnaturament tal-fatti relevanti tal-kawża mill-BĊE.
               
            
                  7.
               
               
                  Is-seba’ motiv ibbażat fuq ksur tal-prinċipji ta’ aspettattivi leġittimi u ta’ ċertezza legali mill-BĊE.
               
            
                  8.
               
               
                  It-tmien aggravju ibbażat fuq il-fatt li l-BĊE kiser il-prinċipju nemo auditor billi naqas milli jieħu inkunsiderazzjoni r-responsabbiltà tiegħu stess għat-telf ta’ fiduċja fil-proċess regolatorju.
               
            
         (1)  Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE Test b’relevanza għaż-ŻEE (ĠU 2013, L 176, p. 338, rettifiki fil-ĠU 2013, L 176, p. 338 u fil-ĠU 2013, L 208, p. 73).
      
         (2)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).
      
         (3)  Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u ma’ awtoritajiet nazzjonali nominati (Regolament Qafas tal-MSU) (BĊE/2014/17) (ĠU 2014, L 141, p. 1).